हर तरह के बालों के लिए एक प्राकृतिक और प्रभावी डीप कंडीशनर उपचार के लिए आपको सिर्फ थोड़े ही सामान की ज़रूरत होगी। निम्नलिखित सामानों को खरीदें या अपने रेफ्रीजिरेटर में से ढूंढ लें:  1 एवोकेडो 1/2 केला 1/2 केन नारियल का दूध 1/4 कप शहद 1 अंडा या ¼ कप मेयोनेज़ इन सामग्रियों को ब्लेंडर या फ़ूड प्रोसेसर में डालकर एक स्मूथ प्यूरी बना लें। ध्यान रखें कि अच्छी प्यूरी बने और कुछ बड़े भाग शेष न रहें अन्यथा आपके बालों के लिए उपचार अधिक प्रभावी नहीं हो पायेगा। एक कोमल शैम्पू का प्रयोग करें जो आपके बालों की बहुत ज्यादा परत न निकाले। सल्फेट युक्त शैम्पू के प्रयोग से बचें जिनमे हानिकारक क्लीनिंग एजेंट्स होते हैं जिनसे बालों का प्राकृतिक तेल भी निकल जाता है और बाल रूखे और कमज़ोर हो जाते हैं। गीले बालों में पुराने पेस्ट्री ब्रश या ऊँगली से कंडीशनर को फैलायें।जड़ से सिरों तक मालिश करें और अधिक रूखे हिस्सों पर ज्यादा मालिश करें।   अगर आपके बाल बहुत घने हैं तो उन्हें दो भागों में बाँटें और एक बार में एक भाग का उपचार करें और ध्यान दें कि कंडीशनर सारे बालों में लग जाये। अगर आपके डीप कंडीशनिंग उपचार की सामग्री बच गयी है तो इसे आप रेफ्रीजिरेटर में रखकर बाद में उपयोग करने के लिए संचित कर सकते हैं। आप एक प्लास्टिक के शावर कैप से कंडीशनर को कवर कर सकते हैं। जल्दी सुखाने के लिए एक हेयर ड्रायर को लो सेटिंग के ताप पर रखकर कंडीशनर को हीट दें। प्लास्टिक कैप निकालकर ठन्डे पानी के नीचे बालों को धो लें। कुछ समय तक धोये जिससे कंडीशनर पूरी तरह से निकल जाये। अपने बालों को कोमलता से टॉवेल से सुखाएं और फिर बाल सवारें।   अपने बालों को धोने के लिए गर्म पानी का प्रयोग न करें, क्योंकि अंडे या मेयोनेज़ के कारण अवांछित रिएक्शन हो सकते हैं। अपने बालों में शैम्पू करने के पहले कुछ दिन इंतज़ार करें अन्यथा धोने से कंडीशनिंग उपचार के प्रभाव ख़त्म हो जायेंगे।

How would you rephrase that briefly using Indonesian?
Kumpulkan hal-hal yang dibutuhkan. Campurkan bahan-bahan ini. Cuci rambut Anda. Oleskan pelembap rambut. Biarkan pelembap rambut menyerap. Bilas rambut.